Komission direktiivi 97/65/EY, annettu 26 päivänä marraskuuta 1997, työntekijöiden suojelemisesta vaaroilta, jotka liittyvät biologisille tekijöille altistumiseen työssä, annetun neuvoston direktiivin 90/679/ETY mukauttamisesta tekniseen kehitykseen kolmannen kerran (ETA:n kannalta merkityksellinen teksti)



Virallinen lehti nro L 335 , 06/12/1997 s. 0017 - 0018



KOMISSION DIREKTIIVI 97/65/EY, annettu 26 päivänä marraskuuta 1997, työntekijöiden suojelemisesta vaaroilta, jotka liittyvät biologisille tekijöille altistumiseen työssä, annetun neuvoston direktiivin 90/679/ETY mukauttamisesta tekniseen kehitykseen kolmannen kerran (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon toimenpiteistä työntekijöiden terveyden ja turvallisuuden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY (1) ja erityisesti sen 17 artiklan, ottaa huomioon työntekijöiden suojelemisesta vaaroilta, jotka liittyvät biologisille tekijöille altistumiseen työssä, 26 päivänä marraskuuta 1990 annetun direktiivin 90/679/ETY (2) (seitsemäs direktiivin 89/391/ETY 16 artiklan 1 kohdassa tarkoitettu erityisdirektiivi), sellaisena kuin se on viimeksi muutettuna komission direktiivillä 97/59/EY (3), ja erityisesti sen 19 artiklan ottaa huomioon työturvallisuuden, työhygienian ja työterveyshuollon neuvoa-antavan komitean lausunnon, sekä katsoo, että direktiivin 90/679/ETY säännöksiä on pidettävä tärkeänä osana yleistä pyrkimystä suojella työntekijöiden terveyttä työpaikalla, neuvoston direktiivin 93/88/ETY (4), jolla annetaan direktiivin 90/679/ETY 2 artiklan d kohdan 2, 3 ja 4 alakohdassa esitettyjen määritelmien perusteella ensimmäinen biologisten tekijöiden luettelo, tavoitteena on yhdenmukaistaa oloja tällä alalla ja pitää kiinni alalla saavutetusta edistymisestä, biologisten tekijöiden luetteloa ja luokitusta on säännöllisesti tutkittava ja tarkistettava uusien tieteellisten tietojen perusteella; naudan spongiformisen enkefalopatia -tekijän (BSE) tarttumista ihmisiin koskevan uuden tieteellisen näytön perusteella on tarpeen mukauttaa BSE-tekijän luokitusta ja mainita Creutzfeldt-Jakobin taudin muunnelma, työntekijöitä on suojeltava ihmisen ja eläimen tarttuvien spongiformisten enkefalopatioiden mahdolliselta työperäiseltä tarttumiselta, ja tässä direktiivissä säädetyt toimet ovat direktiivin 89/391/ETY 17 artiklan nojalla perustetun komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 90/679/ETY liitettä III tämän direktiivin liitteen mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä kesäkuuta 1998. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista seikoista antamansa kansalliset säädökset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä marraskuuta 1997. Komission puolesta Pádraig FLYNN Komission jäsen (1) EYVL L 183, 29.6.1989, s. 1 (2) EYVL L 374, 31.12.1990, s. 1 (3) EYVL L 282, 15.10.1997, s. 33 (4) EYVL L 268, 29.10.1993, s. 71 LIITE Muutetaan direktiivin 90/679/ETY liite III seuraavasti: 1. Virukset-ryhmään - korvataan sanamuoto "erityiset tekijät, jotka ovat yhteydessä (i)" sanamuodolla "erityiset tekijät, jotka ovat yhteydessä tarttuviin spongiformisiin enkefalopatioihin (TSE:t)", - lisätään seuraavat tekijät kohtaan "erityiset tekijät, jotka ovat yhteydessä tarttuviin spongiformisiin enkefalopatioihin (TSE:t)", ja luokitellaan ne seuraavasti Creutzfeldt-Jakobin tautia koskevan merkinnän jälkeen: - "Creutzfeldt-Jakobin taudin muunnelma", luokitellaan ryhmään 3 (**) huomautuksella "D (d)". - "naudan spongiforminen enkefalopatia (BSE) ja muut vastaavat eläinten (TSE:t) (i)", luokitellaan ryhmään 3 (**) huomautuksella "D (d)". 2. Korvataan virusten luetteloa seuraavan alahuomautuksen "(i)" sanamuoto seuraavasti: "Ei ole olemassa näyttöä eläimissä muita tarttuvia spongiformisia enkefalopatioita (TSE:t) aiheuttavien tekijöiden ihmisille aiheuttamasta tartunnasta. Tästä huolimatta laboratoriotöiden suojatoimena suositellaan käytettäväksi ryhmään 3 (**) luokiteltuja tekijöitä varten käytettäviä suojatoimia, paitsi scrapie-tautia aiheuttavaan tunnistettuun tekijään liittyvissä laboratoriotöissä, jolloin on riittävää käyttää tasoa 2 olevia suojatoimia."